text: [{"text_idx": "#000000", "text": "Vit hava tveir hyllurunnar (hyld a\u0301 donskum) i\u0301 urtagar\u00f0inum, tann eldri er setur ni\u00f0ur fyri eini 10 \u2013 12 a\u0301rum si\u0301\u00f0ani. Eg var so spent, vo\u0301na\u00f0i at hyllurunnarnir fo\u0301ru at blo\u0301ma beinanvegin ella fa\u0301a a\u0301r eftir, at eg hev\u00f0i sett teir ni\u00f0ur. Men ta\u00f0 skuldi ganga lang ti\u0301\u00f0. So endiliga blo\u0301ma\u00f0i tann eini i\u0301 fj\u00f8r, men i\u0301 a\u0301r si\u0301ggi eg ongar blo\u0301mur og hin hevur onganti\u0301\u00f0 blo\u0301ma enn. Ti\u0301 er ta\u00f0 gott, at ein sto\u0301rur gamal hyllurunnur stendur i\u0301 urtagar\u00f0inum hja\u0301 mi\u0301num foreldrum. Mamma fekk ein avleggara u\u0301r urtagar\u00f0inum hja\u0301 ommu og abba i\u0301 Fuglafir\u00f0i, fyri no\u0301gvum a\u0301rum si\u0301\u00f0ani. Mammusa hyllurunnur blo\u0301mar nu\u0301. Eg havi heinta\u00f0 umlei\u00f0 20 blo\u0301muskjo\u0301l av honum. Ta\u00f0 eru hesar blo\u0301mur, eg havi bru\u0301kt i\u0301 mi\u0301nari uppskrift."}, {"text_idx": "#000001", "text": "Atamon at skola fl\u00f8skurnar i\u0301"}, {"text_idx": "#000002", "text": "Eg goymi fl\u00f8skur vi\u00f0 proppum, sum kunna bru\u0301kast umaftur. Onkunti\u0301\u00f0 keypi eg fl\u00f8skur, um eg renni meg i\u0301 onkra, sum eg haldi, er v\u00e6legna\u00f0 at goym saft i\u0301."}, {"text_idx": "#000003", "text": "Solei\u00f0is ger tu\u0301: Klipp stelkin av blo\u0301munum og skola blo\u0301muskjo\u0301lini v\u00e6l i\u0301 k\u00f8ldum vatni. Sker sitro\u0301nirnar i\u0301 tunnar skivur. Legg blo\u0301muskjo\u0301lini i\u0301 eitt i\u0301lat saman vi\u00f0 sukri, sitro\u0301nsy\u0301ru og sitro\u0301nskivurnar. Stoyt 1 litur av ko\u0301kandi vatni omana\u0301. Ta\u0301 lakin er ko\u0301lna\u00f0ur, skal tu\u0301 seta hann i\u0301 kuldaska\u0301pi. Lat standa i\u0301 3 \u2013 4 dagar. R\u00f8r i\u0301 lakanum av og a\u0301. Skola fl\u00f8skurnar i\u0301 ko\u0301kandi vatni vi\u00f0 eitt sindur av atamoni i\u0301. Si\u0301la v\u00e6tuna gj\u00f8gnum eitt kl\u00e6\u00f0i og stoyt i\u0301 fl\u00f8skurnar."}, {"text_idx": "#000004", "text": "Saftin er konsentrera\u00f0, ti\u0301 skal hon tynnast vi\u00f0 vatni\u00f0 1 part saft til 4-6 partar vatn. Drekk saftina kalda ella ger te av henni. Hyllublo\u0301mute smakka v\u00e6l, um tu\u0301 stoytur nakrar dropar reina hyllublo\u0301musaft i\u0301 ein kopp vi\u00f0 ko\u0301ka\u00f0um vatni\u00f0 saman vi\u00f0 tveimum skivum av appilsin."}]